
VIEŠOJI ĮSTAIGA „VILNIAUS RAJONO SAULĖS PARKAS“

PATVIRTINTA
pirkimo komisijos 2026 m. spalio 7 d. protokolu Nr. 1

SAULĖS ŠVIESOS ENERGIJOS FOTOVOLTINĖS ELEKTRINĖS ĮSIGIJIMO SKELBIAMŲ DERYBŲ BŪDU SĄLYGOS IR VERTINIMO KRITERIJŲ APRAŠAS

I SKYRIUS
BENDROSIOS NUOSTATOS

1. Saulės šviesos energijos fotovoltinės elektrinės įsigijimo skelbiamų derybų būdu sąlygos ir vertinimo kriterijų aprašas (toliau – Sąlygos) nustato saulės šviesos energijos fotovoltinės elektrinės įsigijimo skelbiamų derybų būdu sąlygas ir vertinimo kriterijus.
2. Perkančiosios organizacijos poreikis yra užtikrinti elektros energijos gamybą iš atsinaujinančių energijos išteklių, skirtą Vilniaus rajono savivaldybės viešojo sektoriaus elektros energijos poreikiams tenkinti ir energetinį nepriteklių patiriantiems asmenims. 
3. Sąlygose vartojamos sąvokos:
3.1. Aprašas – Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašas, patvirtintas Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“;
3.2. Kandidatas – nekilnojamojo daikto savininkas ar jo įgaliotas asmuo, siekiantis būti pakviestas dalyvauti derybose dėl nekilnojamojo daikto įsigijimo ar dalyvaujantis jose;
3.3. Komisija – Perkančiosios organizacijos sudaryta Saulės šviesos energijos fotovoltinės elektrinės įsigijimo komisija;
3.4. Nekilnojamojo daikto įsigijimas – saulės šviesos energijos fotovoltinės elektrinės įsigijimas iš fizinių ir (ar) juridinių asmenų;
3.5. Perkančioji organizacija – Viešoji įstaiga „Vilniaus rajono saulės parkas“;
3.6. PVM – pridėtinės vertės mokestis;
4. Nekilnojamojo daikto įsigijimas finansuojamas UAB ILTE skatinamosios finansinės priemonės „Paskolos energetikos bendrijoms“ lėšomis ir nuosavomis Perkančiosios organizacijos lėšomis.
5. Nekilnojamojo daikto įsigijimas skelbiamų derybų būdu vykdomas vadovaujantis Vilniaus rajono savivaldybės tarybos 2025 m. balandžio 29 d. sprendimu Nr. T1-134 „Dėl pritarimo projektui „Atsinaujinančių energijos išteklių panaudojimo plėtra Vilniaus rajono savivaldybėje“ ir Aprašu. Nekilnojamojo daikto įsigijimą organizuoja Perkančiosios organizacijos sudaryta Komisija. Apie Nekilnojamojo daikto įsigijimą skelbiama Perkančiosios organizacijos interneto svetainėje https://vrsp.vrsa.lt ir kitose visuomenės informavimo priemonėse.
6. Nekilnojamojo daikto įsigijimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų reikalavimų.
7. Komisija organizuoja Nekilnojamojo daikto įsigijimą skelbiamų derybų būdu, siekiant įsigyti ne mažesnės kaip 1 500 kW ir ne didesnės kaip 10 000 kW įrengtosios galios saulės šviesos energijos fotovoltinę elektrinę.

II SKYRIUS
REIKALAVIMAI NEKILNOJAMOJO DAIKTO ĮSIGIJIMUI

8. Reikalavimai Nekilnojamojo daikto įsigijimui, įskaitant techninius, funkcinius, eksploatacinius ir kitus reikalavimus pirkimo objektui, nustatyti Sąlygų 1 priede „Reikalavimai pirkimo objektui“.
9. Perkančioji organizacija saulės šviesos energijos fotovoltine elektrine pageidauja pradėti naudotis nuo 2027 m. sausio 1 d.
10. Pageidautina Nekilnojamojo daikto pirkimo–pardavimo sutarties sudarymo data – ne vėliau kaip 2026 m. gruodžio 15 d.

III SKYRIUS
PARAIŠKŲ PATEIKIMO TVARKA

11. [bookmark: _Ref206073897]Paraiškos dalyvauti skelbiamose derybose turi būti pateiktos skelbime nurodytu laiku ir nurodytoje vietoje. Vėliau pateiktos paraiškos nebus nagrinėjamos, o neatplėštas vokas grąžinamas jį atsiuntusiam Kandidatui.
12. Perkančioji organizacija neatsako už pašto vėlavimus ar kitus nenumatytus atvejus, dėl kurių paraiškos nebuvo gautos ar gautos pavėluotai. Pavėluotai gautos paraiškos grąžinamos kandidatams registruotu laišku.
13. Kandidatas paraišką dalyvauti derybose ir kitus dokumentus pateikia lietuvių kalba.
14. Dalyvauti skelbiamose derybose ir teikti paraiškas dėl Nekilnojamojo daikto įsigijimo gali tiek fiziniai, tiek juridiniai asmenys..
15. Paraiškų pateikimo tvarka fiziniams ir juridiniams asmenims:
15.1. Kandidatas užpildo ir pateikia paraišką (Sąlygų 2 priedas) užklijuotame voke su užrašu „Skelbiamoms deryboms dėl saulės šviesos energijos fotovoltinės elektrinės įsigijimo“ ir nurodo savo rekvizitus. Kartu su paraiška užklijuotame voke pateikiami šie dokumentai:
15.1.1. siūlomo įsigyti nekilnojamojo daikto dokumentai:
15.1.1.1. nuosavybę patvirtinančių dokumentų kopijos;
15.1.1.2. kadastro duomenų bylos kopija;
15.1.1.3. Valstybinės energetikos reguliavimo tarybos išduoto galiojančio leidimo gaminti elektros energiją siūlomoje saulės šviesos energijos fotovoltinėje elektrinėje kopija;
15.1.1.4. kompetentingos institucijos, elektros tinklų operatoriaus išduoto ar kito dokumento, patvirtinančio, kad siūlomoje saulės šviesos energijos fotovoltinėje elektrinėje pagamintai elektros energijai taikomas elektros energijos kiekio apskaitos būdas (angl. Net Metering), kopiją;
15.1.1.5. Kibernetinio saugumo audito ataskaitos, patvirtinančios siūlomos saulės šviesos energijos fotovoltinės elektrinės valdymo sistemos atitiktį teisės aktuose nustatytiems kibernetinio saugumo reikalavimams, kopiją;
15.1.1.6. Kibernetinio saugumo deklaracijos, pateiktos elektros tinklų operatoriui, kopiją;
15.1.1.7. Perkančiosios organizacijos nurodytus techninius ir ekonominius duomenis patvirtinančių dokumentų kopijos;
15.1.2. įgaliojimas, suteikiantis teisę kitam asmeniui pateikti paraišką ir kitus siūlomų įsigyti nekilnojamojo daikto dokumentus, tikslinti pateiktus dokumentus, derėtis dėl nekilnojamojo daikto pardavimo ir (ar) sudaryti pirkimo–pardavimo sutartį, kai šis asmuo nėra nekilnojamojo daikto savininkas;
15.1.3. bendraturčių sprendimas (sutikimas) parduoti nekilnojamąjį daiktą Lietuvos Respublikos civilinio kodekso 4.79 straipsnio nustatyta tvarka;
15.1.4. dokumentai, patvirtinantys, kad Lietuvos Respublikos žemės įstatymo 30 straipsnio 1 ir 2 dalyse ir kituose Lietuvos Respublikos įstatymuose nurodyti pirmumo teisę pirkti privačios žemės sklypą turintys asmenys atsisakė pirmumo teisės pirkti parduodamą žemės sklypą ar nepasinaudojo šia teise;
15.1.5. kreditoriaus rašytinis sutikimas parduoti (perleisti) siūlomus įsigyti nekilnojamąjį daiktą ir, jei taikoma, išregistruoti jų įkeitimą (hipoteką), jeigu siūlomas įsigyti nekilnojamasis daiktas yra įkeistas (įregistruota hipoteka);
15.1.6. Saulės šviesos energijos fotovoltinės elektrinės eksploatavimo ir techninės priežiūros instrukcija[footnoteRef:1] (pateikiama, jeigu Kandidatas siekia gauti papildomų balų pagal 2 vertinimo kriterijų). [1:  Instrukcijoje turėtų būti aprašytos saulės šviesos energijos fotovoltinės elektrinės tinkamo eksploatavimo ir techninės priežiūros sąlygos, kurių turėtų būti laikomasi siekiant užtikrinti Kandidato pasiūlyme nurodytus elektros energijos gamybos rodiklius. Joje, be kita ko, galėtų būti nurodytas periodinės techninės priežiūros ir patikrų dažnumas, fotovoltinių modulių valymo ir teritorijos priežiūros reikalavimai, atskirų įrenginių priežiūros reikalavimai, gedimų nustatymo ir šalinimo tvarka, reagavimo į elektrinės veikimo sutrikimus reikalavimai, taip pat kitos eksploatavimo ir techninės priežiūros sąlygos, kurių nesilaikymas galėtų turėti įtakos elektrinės elektros energijos gamybos rodikliams.] 

15.2. Kandidatas paraiškoje nurodo pradinę siūlomo parduoti nekilnojamojo daikto bendrą kainą, įskaitant visus taikomus mokesčius, įskaitant pridėtinės vertės mokestį (jeigu taikomas), ir visas kitas su nekilnojamojo daikto pardavimu bei jo perdavimu Perkančiajai organizacijai susijusias Kandidato išlaidas. Siūloma kaina detalizuojama pagal Sąlygų 2 priede „Paraiška dėl saulės šviesos energijos fotovoltinės elektrinės įsigijimo“ nustatytą formą.
15.3. Paraiškoje turi būti nurodytos siūlomo įsigyti nekilnojamojo daikto apžiūros sąlygos:
15.3.1. laikas, per kurį galima apžiūrėti turtą;
15.3.2. Kandidato įgalioto atstovo, į kurį galima kreiptis dėl siūlomo įsigyti nekilnojamojo daikto apžiūros, vardas, pavardė, telefono numeris ir elektroninio pašto adresas.
15.4. Kandidatas paraiškoje nurodo, kuri jo pateikta informacija yra konfidenciali. Kandidato pasiūlyta nekilnojamojo daikto pardavimo kaina negali būti laikoma konfidencialia informacija.;
15.5. Kandidatas paraiškoje pateikia sutikimą leisti Perkančiosios organizacijos atstovams apžiūros metu fotografuoti siūlomą įsigyti nekilnojamąjį daiktą ir aprašyti jo būklę.
16. Paraiškas Kandidatai pateikia tiesiogiai patys, per kurjerį arba atsiunčia paštu registruotu laišku. Paraiškos priimamos Viešosios įstaigos „Vilniaus rajono saulės parkas“ buveinės adresu Rinktinės g. 50, Vilnius. Perkančioji organizacija, patikrinusi, ar vokas su paraiška užklijuotas ir nepažeistas, užrašo ant voko paraiškos gavimo datą ir laiką.
17. Informaciją apie Nekilnojamojo daikto įsigijimą teikia Perkančiosios organizacijos projektų vadovas Albertas Laurinavičius, tel. +370 613 89452, el. paštu albertas@vrsp.lt.

IV SKYRIUS
PARAIŠKŲ NAGRINĖJIMO IR PASIŪLYMŲ EILĖS SUDARYMO TVARKA

18. Vokai su paraiškomis atplėšiami Komisijos posėdyje.
19. Jeigu Komisija Kandidato paraišką ir kartu su ja teikiamus dokumentus gauna pasibaigus šių Sąlygų 10 punkte nustatytam terminui, neatplėštas vokas su dokumentais grąžinami juos pateikusiam Kandidatui.
20. Komisija, gavusi Kandidato paraišką ir kartu su ja teikiamus dokumentus, patikrina, ar gauti dokumentai atitinka pirkimo dokumentuose, įskaitant Sąlygas, nustatytus reikalavimus.
21. Jeigu Kandidatas pateikė netikslius ar neišsamius duomenis ar dokumentus, pagrindžiančius atitiktį šių Sąlygų reikalavimams, arba tokių duomenų ar dokumentų trūksta, Komisija turi teisę, nepažeisdama lygiateisiškumo ir skaidrumo principų, prašyti Kandidato šiuos duomenis ar dokumentus patikslinti, papildyti arba paaiškinti. Kandidatas patikslintus, papildytus ar paaiškinančius duomenis ir (ar) dokumentus Komisijai pateikia ne vėliau kaip per 5 darbo dienas nuo Komisijos prašymo gavimo dienos. Kandidatui per nustatytą terminą nepateikus prašomų duomenų ir (ar) dokumentų arba pateikus duomenis ir (ar) dokumentus, neatitinkančius šių Sąlygų reikalavimų, jo paraiška atmetama.
22. Komisija ne vėliau kaip per 7 darbo dienas nuo paskutinės pasiūlymų pateikimo dienos atmeta Kandidatų pateiktus pasiūlymus, jeigu jie neatitinka pirkimo dokumentuose, įskaitant Sąlygas, nustatytų reikalavimų, ir pateikia Kandidatui motyvuotą atsakymą, kodėl jo pateikti dokumentai atmetami.
23. [bookmark: _Ref241660744]Komisija visiems Kandidatams, kurių pasiūlymai neatmesti, ne vėliau kaip per 7 darbo dienas nuo pasiūlymo ir parduodamo nekilnojamojo daikto dokumentų pateikimo termino pabaigos vienu metu išsiunčia atskyrą kvietimą derėtis dėl kainos ir kitų sąlygų, nustato derybų datą, laiką ir vietą, derybų objektą, derybų kalbą ir kitą svarbią informaciją.
24. Jeigu nė vieno iš paraiškas pateikusių Kandidatų siūlomo įsigyti nekilnojamojo daikto ir (ar) pateikti dokumentai neatitinka šių Sąlygų reikalavimų, Nekilnojamojo daikto įsigijimo procedūros atliekamos iš naujo.
25. Komisija ne vėliau kaip per 5 darbo dienas nuo Sąlygų 22 punkte nurodyto kvietimo derėtis išsiuntimo dienos apžiūri Kandidatų, kurių pasiūlymai neatmesti, siūlomus įsigyti nekilnojamuosius daiktus, juos įvertina ir priima išvadas dėl jų atitikties šių Sąlygų ir Sąlygų 1 priede „Reikalavimai pirkimo objektui“ nustatytiems reikalavimams. Jeigu dėl objektyvių, nuo Komisijos ir (ar) nuo Kandidato nepriklausančių aplinkybių nekilnojamojo daikto per šiame punkte nustatytą terminą apžiūrėti nėra galimybės, Komisijos sprendimu šis terminas gali būti pratęstas, tačiau apžiūra ir išvada dėl nekilnojamojo daikto atitikties turi būti atliktos iki derybų su atitinkamu Kandidatu pradžios.
26. Komisija derasi atsižvelgdama į šiose Sąlygose ir Sąlygų 1 priede „Reikalavimai pirkimo objektui“ nustatytus techninius, ekonominius ir kitus reikalavimus pirkimo objektui, taip pat dėl siūlomų įsigyti nekilnojamųjų daiktų kainos, siekdama ekonomiškai naudingiausio rezultato. Derybos bus protokoluojamos. Derybų protokolą pasirašys Pirkimo komisijos pirmininkas, jos nariai arba už pirkimo vykdymą atsakingas asmuo ir kandidatas, su kuriuo derėtasi, arba jo įgaliotas atstovas
27. Derybos su Kandidatu laikomos įvykusiomis ir pasibaigusiomis, kai galutinai susitariama dėl siūlomo įsigyti nekilnojamojo daikto kainos ir (ar) kitų pirkimo sąlygų ir kai derybų rezultatai atitinka šių Sąlygų ir jų priedų reikalavimus.
28. Komisija, atsižvelgdama į derybų rezultatus, sudaro pasiūlymų eilę ir visiems derybose dalyvavusiems Kandidatams išsiunčia informaciją apie pasiūlymų eilę ir derybų rezultatus. Kandidatas, kurio pasiūlymas yra pirmas pasiūlymų eilėje, taip pat informuojamas apie jo pasiūlyto Nekilnojamojo daikto individualų turto vertinimą Aprašo nustatyta tvarka ir pareigą sumokėti 50 procentų Perkančiosios organizacijos patirtų individualaus turto vertinimo išlaidų, jeigu jis po derybų nepagrįstai atsisakytų sudaryti pirkimo–pardavimo sutartį.
29. Prieš priimdama sprendimą dėl derybas laimėjusio Kandidato, Perkančioji organizacija inicijuoja pirmą vietą pasiūlymų eilėje užėmusio Kandidato siūlomo įsigyti Nekilnojamojo daikto individualų turto vertinimą Lietuvos Respublikos privalomojo turto ir verslo vertinimo pagrindų įstatymo nustatyta tvarka.
30. Nekilnojamojo daikto įsigijimo nuosavybėn kaina negali daugiau kaip 10 procentų viršyti rinkos vertės, nustatytos atlikus individualų turto vertinimą, išskyrus Apraše nustatytus atvejus, kai Perkančioji organizacija pagrindžia Nekilnojamojo daikto įsigijimo didesne kaina tikslingumą.
31. Jeigu atlikus individualų turto vertinimą nustatoma mažesnė Nekilnojamojo daikto rinkos vertė nei Kandidato pasiūlyta kaina, Perkančioji organizacija gali pakartotinai derėtis su Kandidatu dėl jo pasiūlytos Nekilnojamojo daikto kainos.
32. Jeigu po pakartotinių derybų pirmą vietą pasiūlymų eilėje užėmusio Kandidato pasiūlyta kaina neatitinka Apraše nustatyto reikalavimo dėl kainos ir nėra pagrindo taikyti Apraše nustatytos išimties, Perkančioji organizacija Aprašo nustatyta tvarka inicijuoja kito pagal sudarytą pasiūlymų eilę Kandidato siūlomo Nekilnojamojo daikto individualų turto vertinimą.
33. Jeigu taikant individualaus turto vertinimo ir pakartotinių derybų procedūras pasikeičia pasiūlymų eilė ar derybų rezultatai, Perkančioji organizacija visiems derybose dalyvavusiems Kandidatams išsiunčia patikslintą informaciją apie pasiūlymų eilę ir derybų rezultatus.
34. Sprendimas dėl derybas laimėjusio Kandidato priimamas ne anksčiau kaip po 7 darbo dienų nuo informacijos apie derybų rezultatus (jei taikoma, nuo patikslintos informacijos apie derybų rezultatus) raštu išsiuntimo visiems derybose dalyvavusiems Kandidatams dienos, išskyrus atvejį, kai derybose dalyvauja vienas Kandidatas.
35. Komisija gali nesiderėti ir sudaryti pirkimo–pardavimo sutartį su pirminį pasiūlymą pateikusiu Kandidatu, taip pat Kandidato pirminį pasiūlymą vertinti kaip galutinį, jeigu Kandidatas neatvyksta į derybas ir (ar) nepateikia galutinio pasiūlymo.

V SKYRIUS
VERTINIMO KRITERIJAI

36. Komisija, priimdama sprendimą dėl Nekilnojamojo daikto įsigijimo, vadovaujasi šiais kriterijais:

1 lentelė. Pasiūlymų vertinimo kriterijai
	Vertinimo kriterijus
	Vertinimo kriterijaus sąlyga
	Vertinimo kriterijaus sąlygos reikšmė (vertė)
	Pagrindžiantis dokumentas

	1
	2
	3
	4
	5

	1 kriterijus
	Siūlomo įsigyti nekilnojamojo daikto kaina už 1 kW saulės šviesos energijos fotovoltinės elektrinės įrengtosios galios (Eur/kW)
	-
	K=
	Kandidato pasiūlyme nurodyta siūlomo įsigyti nekilnojamojo daikto kaina už 1 kW saulės šviesos energijos fotovoltinės elektrinės įrengtosios galios, Eur su PVM.
	Kandidato pasiūlymas

	2 kriterijus
	Saulės šviesos energijos fotovoltinės elektrinės kasmetinio elektros energijos gamybos kiekio, tenkančio 1 kW elektrinės įrengtosios galios, viršijimas, palyginti su Sąlygų 1 priede atitinkamiems metams nustatytais minimaliais reikalavimais
	0 kWh/kW per metus
	R2=
	0,00
	Kandidato pasiūlymas

	
	
	Ne mažiau kaip 10 kWh/kW per metus
	
	1,82
	

	
	
	Ne mažiau kaip 20 kWh/kW per metus
	
	3,63
	

	
	
	Ne mažiau kaip 30 kWh/kW per metus
	
	5,45
	

	
	
	Ne mažiau kaip 40 kWh/kW per metus
	
	7,26
	

	
	
	Ne mažiau kaip 50 kWh/kW per metus
	
	9,08
	

	
	
	Ne mažiau kaip 60 kWh/kW per metus
	
	10,89
	

	
	
	Ne mažiau kaip 70 kWh/kW per metus
	
	12,71
	

	
	
	Ne mažiau kaip 80 kWh/kW per metus
	
	14,52
	

	
	
	Ne mažiau kaip 90 kWh/kW per metus
	
	16,34
	

	
	
	Ne mažiau kaip 100 kWh/kW per metus
	
	18,15
	

	
	
	Ne mažiau kaip 110 kWh/kW per metus
	
	19,97
	

	
	
	Ne mažiau kaip 120 kWh/kW per metus
	
	21,78
	

	
	
	Ne mažiau kaip 130 kWh/kW per metus
	
	23,60
	

	
	
	Ne mažiau kaip 140 kWh/kW per metus
	
	25,41
	

	
	
	Ne mažiau kaip 150 kWh/kW per metus
	
	27,23
	

	
	
	Ne mažiau kaip 160 kWh/kW per metus
	
	29,04
	

	
	
	Ne mažiau kaip 170 kWh/kW per metus
	
	30,86
	

	
	
	Ne mažiau kaip 180 kWh/kW per metus
	
	32,67
	

	
	
	Ne mažiau kaip 190 kWh/kW per metus
	
	34,49
	

	
	
	Ne mažiau kaip 200 kWh/kW per metus
	
	36,30
	

	
	
	Ne mažiau kaip 210 kWh/kW per metus
	
	38,12
	

	
	
	Ne mažiau kaip 220 kWh/kW per metus
	
	39,93
	

	
	
	Ne mažiau kaip 230 kWh/kW per metus
	
	41,75
	

	
	
	Ne mažiau kaip 240 kWh/kW per metus
	
	43,56
	

	
	
	Ne mažiau kaip 250 kWh/kW per metus
	
	45,38
	

	
	
	Ne mažiau kaip 260 kWh/kW per metus
	
	47,19
	

	
	
	Ne mažiau kaip 270 kWh/kW per metus
	
	49,01
	

	
	
	Ne mažiau kaip 280 kWh/kW per metus
	
	50,82
	

	
	
	Ne mažiau kaip 290 kWh/kW per metus
	
	52,64
	

	
	
	Ne mažiau kaip 300 kWh/kW per metus
	
	54,45
	

	
	
	Ne mažiau kaip 310 kWh/kW per metus
	
	56,27
	

	
	
	Ne mažiau kaip 320 kWh/kW per metus
	
	58,08
	

	
	
	Ne mažiau kaip 330 kWh/kW per metus
	
	59,90
	

	
	
	Ne mažiau kaip 340 kWh/kW per metus
	
	61,71
	

	
	
	Ne mažiau kaip 350 kWh/kW per metus
	
	63,53
	

	
	
	Ne mažiau kaip 360 kWh/kW per metus
	
	65,34
	

	
	
	Ne mažiau kaip 370 kWh/kW per metus
	
	67,16
	

	
	
	Ne mažiau kaip 380 kWh/kW per metus
	
	68,97
	

	
	
	Ne mažiau kaip 390 kWh/kW per metus
	
	70,79
	

	
	
	Ne mažiau kaip 400 kWh/kW per metus
	
	72,60
	

	3 kriterijus
	Siūlomos saulės šviesos energijos fotovoltinės elektrinės įrengtoji galia
	1 500 kW
	R3=
	0,00
	Kandidato pasiūlymas

	
	
	Daugiau kaip 1 500 kW
	
	0,00
	

	
	
	Ne mažiau kaip 3 000 kW
	
	0,47
	

	
	
	Ne mažiau kaip 4 000 kW
	
	1,88
	

	
	
	Ne mažiau kaip 5 000 kW
	
	4,22
	

	
	
	Ne mažiau kaip 6 000 kW
	
	7,50
	

	
	
	Ne mažiau kaip 7 000 kW
	
	11,72
	

	
	
	Ne mažiau kaip 8 000 kW
	
	16,88
	

	
	
	Ne mažiau kaip 9 000 kW
	
	22,97
	

	
	
	10 000 kW
	
	30,00
	



37. Ekonominis naudingumas (S) apskaičiuojamas pagal formulę:



38. Perkančioji organizacija, vertindama Kandidatų pasiūlymus:
38.1. nustato kiekvieno vertinamo Kandidato K, R2 ir R3;
38.2. apskaičiuoja kiekvieno vertinamo Kandidato S reikšmes.
39. Perkančioji organizacija ekonomiškai naudingiausiu Kandidato pasiūlymu laiko tokio Kandidato pasiūlymą, kurio S reikšmė yra mažiausia. Pasiūlymų eilė sudaroma S reikšmės didėjimo tvarka.[footnoteRef:2] [2:  Pavyzdys: yra gauti trys pasiūlymai, kurių S reikšmės yra: S=200 (A Kandidatas), S=150 (B Kandidatas), S=120 (C Kandidatas). Ekonomiškai naudingiausias pasiūlymas – C Kandidato pateiktas pasiūlymas. Pasiūlymų eilė: 1. C Kandidatas (S=120), 2. B Kandidatas (S=150), 3. A Kandidatas (S=200).] 


VI SKYRIUS
PARAIŠKŲ ATMETIMAS

40. Paraiškos atmetamos, jeigu: 
40.1. siūlomam įsigyti nekilnojamajam daiktui yra taikomas turto areštas;
40.2. Kandidatas paraišką ir kitus dokumentus pateikė ne lietuvių kalba;
40.3. Kandidato pasiūlymo bendra vertė viršija Perkančiosios organizacijos numatytą biudžetą;
40.4. paraiška yra netinkamai užpildyta arba neužpildyta (Sąlygų 2 priedas);
40.5. Kandidatas pateikė neteisingus, suklastotus duomenis;
40.6. Kandidatas nesudaro sąlygų Komisijai apžiūrėti siūlomo įsigyti nekilnojamojo daikto;
40.7. jeigu Kandidatas nepateikia šių Sąlygų III skyriuje nurodytų dokumentų ir per Perkančiosios organizacijos nustatytą terminą jų nepatikslina (nepateikia).

VII SKYRIUS
NUOMOS TEISIŲ ĮSIGIJIMO PROCEDŪRŲ NUTRAUKIMAS

41. Nekilnojamojo daikto įsigijimo procedūros nutraukiamos esant bent vienai iš šių aplinkybių:
41.1. kai atsiranda aplinkybių, dėl kurių Nekilnojamojo daikto įsigijimas tampa nenaudingas, negalimas ar neteisėtas;
41.2. kai nesutariama dėl Nekilnojamojo daiktų įsigijimo kainos ar kitų sąlygų;
41.3. kai Kandidatas (laimėtojas) atsisako pasirašyti pirkimo-pardavimo sutartį derybose sutartomis sąlygomis ir nėra kito Kandidato, kuris atitiktų Sąlygose laimėtojui išrinkti nustatytas sąlygas;
41.4. kai visų Kandidatų siūlomi įsigyti nekilnojamieji daiktai ir (ar) pateikti dokumentai neatitinka šių Sąlygų ir jų priedų reikalavimų;
41.5. kai nustatytą terminą nebuvo gautas nė viena paraiška.

VIII SKYRIUS
SUTARTIES SUDARYMAS

42. Perkančioji organizacija ne vėliau kaip per 3 darbo dienas nuo sprendimo dėl derybas laimėjusio Kandidato priėmimo dienos derybas laimėjusiam Kandidatui išsiunčia kvietimą sudaryti pirkimo-pardavimo sutartį, kurios pagrindinės sąlygos pateiktos šių Sąlygų 3 priede.
43. Jeigu Kandidatas, kuriam pasiūlyta sudaryti pirkimo-pardavimo sutartį, neatvyksta sudaryti pirkimo-pardavimo sutarties sutartu laiku, atsisako sudaryti pirkimo-pardavimo sutartį derybose sutartomis sąlygomis, laikoma, kad jis atsisakė sudaryti pirkimo sutartį. Tokiu atveju Perkančioji organizacija siūlo sudaryti pirkimo-pardavimo sutartį Kandidatui, kurio pasiūlymas pagal sudarytą pasiūlymų eilę yra pirmas po Kandidato, atsisakiusio sudaryti pirkimo-pardavimo sutartį.
44. Nustatyta tvarka priėmus sprendimą dėl Nekilnojamojo daikto įsigijimo, Kandidatas, nepagrįstai atsisakęs sudaryti pirkimo–pardavimo sutartį, atlygina visus tiesioginius ir netiesioginius Perkančiosios organizacijos patirtus nuostolius ir sumoka 50 procentų Perkančiosios organizacijos patirtų individualaus turto vertinimo išlaidų.
45. Prieš pasirašydamas pirkimo–pardavimo sutartį, siūlomo įsigyti nekilnojamojo daikto savininkas ar jo įgaliotas asmuo turi pateikti šiuos dokumentus:
45.1. asmens dokumentą (pasą ar asmens tapatybės kortelę); 
45.2. siūlomo įsigyti nekilnojamojo daikto nuosavybės teisę, teisinę registraciją ir kitus jų teisinę būklę patvirtinančius dokumentus;
45.3. dokumentus, patvirtinančius, kad nėra įsiskolinimų, susijusių su siūlomu įsigyti nekilnojamuoju daiktu, kurie ji perleidus galėtų tekti Perkančiajai organizacijai;
45.4. teisės aktų nustatytos formos įgaliojimą, jeigu pirkimo–pardavimo sutartį savininko vardu pasirašo jo įgaliotas asmuo;
45.5. kreditoriaus sutikimą dėl siūlomo įsigyti nekilnojamojo daikto perleidimo ir (ar) kitus dokumentus, reikalingus įkeitimui (hipotekai) išregistruoti, jeigu siūlomas įsigyti nekilnojamasis daiktas yra įkeistas (įregistruota hipoteka);
45.6. kitus pirkimo–pardavimo sandoriui sudaryti ir nuosavybės teisėms į siūlomą įsigyti nekilnojamąjį daiktą perleisti reikalingus dokumentus, kurių, atsižvelgdamas į konkretaus sandorio aplinkybes, pareikalauja sandorį tvirtinantis notaras.
46. Nekilnojamojo daikto pirkimo–pardavimo sutartis laikoma sudaryta, kai ją pasirašo abi sandorio šalys ir teisės aktų nustatyta tvarka patvirtina notaras, o nuosavybės teisė į įsigytą nekilnojamąjį daiktą įregistruojama Nekilnojamojo turto registre teisės aktų nustatyta tvarka.
47. Visi ginčai sprendžiami šalių susitarimu. Neišsprendus ginčo, įstatymų nustatyta tvarka kreipiamasi į teismą.
48. Visas su Nekilnojamojo daiktų pirkimo–pardavimo sutarties sudarymu, notariniu patvirtinimu ir nuosavybės teisės į įsigyjamą nekilnojamąjį daiktą įregistravimu Nekilnojamojo turto registre susijusias išlaidas apmoka Pardavėjas.
49. Atsiskaitymo už įsigyjamą nekilnojamąjį daiktą sąlygos ir tvarka nustatomos pirkimo–pardavimo sutartyje.
50.  Pirkimo–pardavimo sutartis sudaroma tik Pirkėjui pateikus ILTE paraišką dėl finansavimo Pirkimo objektui įsigyti ir ILTE priėmus sprendimą dėl finansavimo suteikimo. Negavus ILTE finansavimo arba paaiškėjus, kad Pirkimo objektas ar jo įsigijimo išlaidos neatitinka ILTE aprašymo reikalavimų, Pirkėjas turi teisę atsisakyti sudaryti Pirkimo–pardavimo sutartį. Toks atsisakymas nelaikomas nepagrįstu atsisakymu sudaryti sutartį ir nesuteikia Pardavėjui teisės į nuostolių atlyginimą, netesybas ar kitas išmokas.


IX SKYRIUS
PRETENZIJŲ PATEIKIMAS IR NAGRINĖJIMAS

51. Kiekvienas pirkimu suinteresuotas Kandidatas, kuris mano, kad Perkančioji organizacija nesilaikė Aprašo ir (ar) Sąlygų nuostatų ir pažeidė ar pažeis jo teisėtus interesus, turi teisę pareikšti pretenziją Perkančiajai organizacijai. 
52. [bookmark: _Ref206602008]Pretenzija turi būti pareikšta raštu per 5 darbo dienas nuo Perkančiosios organizacijos informacijos apie priimtą sprendimą raštu išsiuntimo Kandidatams dienos arba nuo paskelbimo apie Perkančiosios organizacijos priimtą sprendimą dienos.
53. Pretenzija, pateikta praleidus Sąlygų 50 punkte nustatytą terminą, grąžinama ją pateikusiam Kandidatui.
54. Jeigu Kandidato pretenzija gauta iki sprendimo dėl derybas laimėjusio Kandidato priėmimo, Perkančioji organizacija privalo sustabdyti pirkimo procedūras, iki išnagrinės šią pretenziją ir priims dėl jos sprendimą.
55. Jeigu dėl pretenzijų nagrinėjimo pratęsiami Apraše ir Sąlygose nustatyti pirkimo procedūrų terminai, apie tai Perkančioji organizacija informuoja Kandidatus, su kuriais deramasi, ir nurodo terminų nukėlimo priežastį.
56. Perkančioji organizacija privalo išnagrinėti pretenzijas ir priimti motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiam Kandidatui ir kitiems derybose dalyvavusiems Kandidatams apie priimtą sprendimą.
57. Kandidatas Perkančiosios organizacijos sprendimus ar sprendimus dėl išnagrinėtų pretenzijų gali apskųsti teismui.





Saulės šviesos energijos fotovoltinės elektrinės įsigijimo skelbiamų derybų būdu sąlygų ir vertinimo kriterijų aprašo
1 priedas

REIKALAVIMAI PIRKIMO OBJEKTUI

I SKYRIUS
BENDROSIOS NUOSTATOS

1. Šiame priede nustatomi minimalūs reikalavimai Perkančiosios organizacijos skelbiamų derybų būdu įsigyjamam Nekilnojamam daiktui.
2. Šiame priede vartojamos sąvokos suprantamos taip, kaip jos apibrėžtos Saulės šviesos energijos fotovoltinės elektrinės įsigijimo skelbiamų derybų būdu sąlygų ir vertinimo kriterijų apraše (toliau – Sąlygos) ir Lietuvos Respublikos teisės aktuose.
3. Kandidato siūlomas Nekilnojamas daiktas turi atitikti visus šiame priede nustatytus minimalius reikalavimus.

II SKYRIUS
PIRKIMO OBJEKTAS IR JO APIMTIS

4. Pirkimo objektas – Lietuvos Respublikos teritorijoje esantis Nekilnojamas daiktas, kurį sudaro saulės šviesos energijos fotovoltinė elektrinė ir žemės sklypas, kuriame ši elektrinė yra įrengta ir kuris yra reikalingas jai eksploatuoti.
5. Saulės šviesos energijos fotovoltinė elektrinė turi būti nauja (nenaudota). Šio reikalavimo taikymo tikslais nauja (nenaudota) (i) reiškia, kad Saulės šviesos energijos fotovoltinė elektrinė parduodama ir (ar) įrengta, ir (ar) pastatyta pirmą kartą; (ii) laikoma ir elektrinė, kuri iki Nekilnojamojo daikto pirkimo–pardavimo sutarties sudarymo dienos buvo eksploatuojama ne ilgiau kaip 24 mėnesius, skaičiuojant nuo Valstybinės energetikos reguliavimo tarybos leidimo gaminti elektros energiją išdavimo dienos.
6. Visa perkamos saulės šviesos energijos fotovoltinės elektrinės statybai ir įrengimui panaudota elektrotechninė įranga, įrenginiai, konstrukcijos, kabeliai ir kita susijusi įranga turi atitikti įprastai tokiai įrangai keliamus Europos Sąjungos standartus. Per 5 metų laikotarpį nuo pirkimo–pardavimo sutarties sudarymo dienos Perkančiajai organizacijai pareikalavus, Pardavėjas per 10 darbo dienų nuo tokio reikalavimo gavimo dienos turi pateikti rangos atitiktį įrodančius sertifikatus bei kitus dokumentus.
7. Saulės šviesos energijos fotovoltinė elektrinė turi turėti ne trumpesnius garantinio ir pogarantinio aptarnavimo priežiūros laikotarpius nei nurodytus reikalavimų objektui 38 punkto 2 lentelėje. Garantiniai terminai skaičiuojami nuo nuosavybės teisės į Nekilnojamąjį daiktą perdavimo Perkančiajai organizacijai dienos.
8. [bookmark: _Ref237990631]Perkančioji organizacija siekia įsigyti ne mažesnė kaip 1 500 kW ir nedidesnę kaip 10 000 kW bendros įrengtosios galios saulės šviesos energijos fotovoltinę elektrinę. Kandidatas gali siūlyti vieną Nekilnojamąjį daiktą.
9. Kartu su saulės šviesos energijos fotovoltine elektrine ir žemės sklypu Perkančiosios organizacijos nuosavybėn turi būti perduodami visi elektrinei eksploatuoti skirti ir su ja funkciškai susiję statiniai, įrenginiai, inžineriniai tinklai, priklausiniai ir kita infrastruktūra, esantys Kandidatui nuosavybės teise priklausančioje pirkimo objekto dalyje ir reikalingi tinkamam bei nepertraukiamam saulės šviesos energijos fotovoltinės elektrinės eksploatavimui.

III SKYRIUS
REIKALAVIMAI NEKILNOJAMOJO DAIKTO TEISINEI IR FAKTINEI BŪKLEI

10. Kandidatas turi turėti teisę perleisti Perkančiajai organizacijai nuosavybės teisę į jo siūlomą Nekilnojamąjį daiktą.
11. Nekilnojamasis daiktas turi būti teisėtai suformuotas, pastatytas ir įregistruotas Nekilnojamojo turto registre teisės aktų nustatyta tvarka.
12. Saulės šviesos energijos fotovoltinė elektrinė turi būti visiškai pastatyta, užbaigta ir tinkama naudoti pagal paskirtį.
13. Saulės šviesos energijos fotovoltinės elektrinės statyba, įrengimas ir eksploatavimas turi atitikti jai taikomų teisės aktų, statybą ir (ar) įrengimą leidžiančių dokumentų, projektinės dokumentacijos ir kitų privalomųjų dokumentų reikalavimus.
14. Nekilnojamajam daiktui negali būti taikomas turto areštas, jis negali būti teisminio ginčo objektu, taip pat negali būti kitų teisinių kliūčių, dėl kurių nuosavybės teisė į Nekilnojamąjį daiktą negalėtų būti tinkamai perleista Perkančiajai organizacijai.
15. Nekilnojamasis daiktas gali būti įkeistas (jam gali būti įregistruota hipoteka) tik tuo atveju, jeigu yra užtikrinta galimybė jį perleisti Perkančiajai organizacijai ir ne vėliau kaip nuosavybės teisės perdavimo momentu išregistruoti įkeitimą (hipoteką).
16. Nekilnojamasis daiktas ir teisė į jį neturi būti išnuomotas, perduotas panaudos pagrindais ar kitaip suteikta naudotis tretiesiems asmenims, jeigu tokios trečiųjų asmenų teisės po Nekilnojamojo daikto įsigijimo ribotų Perkančiosios organizacijos galimybę juos valdyti, naudoti ar jais disponuoti.
17. Nekilnojamojo daikto faktinė būklė turi atitikti Nekilnojamojo turto registre, kadastro duomenų byloje, projektinėje ir kitoje su Nekilnojamuoju daiktu susijusioje dokumentacijoje nurodytus duomenis.
18. Nekilnojamasis daiktas neturi turėti neatskleistų trūkumų, pažeidimų ar kitų aplinkybių, dėl kurių saulės šviesos energijos fotovoltinė elektrinė negalėtų būti saugiai, tinkamai ir nepertraukiamai naudojama pagal paskirtį.
19. Nekilnojamasis daiktas turi atitikti visus jam pagal teisės aktus taikomus kibernetinio saugumo reikalavimus, įskaitant reikalavimus[footnoteRef:3], taikomus saulės šviesos energijos fotovoltinei elektrinei ir jos valdymo sistemoms. Saulės šviesos energijos fotovoltinei elektrinei turi būti atliktas teisės aktuose nustatytas kibernetinio saugumo auditas ir elektros tinklų operatoriui pateikta saugumo atitikties deklaracija. [3:  pvz. Lietuvos Respublikos elektros energetikos įstatymo 733 straipsnio reikalavimus.] 


IV SKYRIUS
REIKALAVIMAI ŽEMĖS SKLYPUI IR SAULĖS ŠVIESOS ENERGIJOS FOTOVOLTINĖS ELEKTRINĖS INFRASTRUKTŪRAI

20. Žemės sklypas, kuriame įrengta saulės šviesos energijos fotovoltinė elektrinė, nuosavybės teise turi priklausyti Kandidatui ir būti parduodamas Perkančiajai organizacijai kartu su jame įrengta saulės šviesos energijos fotovoltine elektrine.
21. Žemės sklype negali būti statinių, įrenginių ar kitų nekilnojamųjų daiktų, kurie nėra saulės šviesos energijos fotovoltinės elektrinės arba jos infrastruktūros dalis.
22. Žemės sklype negali būti atliekų, nenaudojamų statybinių medžiagų, išmontuotos įrangos ar kitų su saulės šviesos energijos fotovoltinės elektrinės eksploatavimu nesusijusių daiktų.
23. Iki žemės sklypo turi būti užtikrintas privažiavimas iš valstybinės ar savivaldybės reikšmės kelio. Jeigu privažiavimui prie žemės sklypo naudojamas kitas žemės sklypas, teisė važiuoti per šį žemės sklypą turi būti nustatyta ir įregistruota Nekilnojamojo turto registre.
24. Žemės sklype turi būti įrengti saulės šviesos energijos fotovoltinės elektrinės aptarnavimo keliai.
25. Žemės sklypo teritorija, kurioje įrengta saulės šviesos energijos fotovoltinė elektrinė, turi būti aptverta.
26. Įvažiavime į aptvertą žemės sklypo teritoriją turi būti įrengti rakinami vartai.
27. Jeigu saulės šviesos energijos fotovoltinės elektrinės infrastruktūros elementai, nuosavybės teise priklausantys Kandidatui ir perduodami Perkančiajai organizacijai kartu su Nekilnojamuoju daiktu, yra įrengti už parduodamo žemės sklypo ribų, teisės naudotis žemės sklypais, kuriuose šie infrastruktūros elementai yra įrengti, turi būti įformintos ir įregistruotos Nekilnojamojo turto registre.

V SKYRIUS
TECHNINIAI IR EKSPLOATACINIAI REIKALAVIMAI SAULĖS ŠVIESOS ENERGIJOS FOTOVOLTINEI ELEKTRINEI

28. Saulės šviesos energijos fotovoltinė elektrinė turi būti prijungta prie elektros tinklų ir turėti galiojantį Valstybinės energetikos reguliavimo tarybos išduotą leidimą gaminti elektros energiją.
29. Saulės šviesos energijos fotovoltinės elektrinės įrengtoji galia ir leistina generuoti galia turi atitikti Valstybinės energetikos reguliavimo tarybos išduotame leidime gaminti elektros energiją ir elektros tinklų operatoriaus dokumentuose nurodytus duomenis.
30. Saulės šviesos energijos fotovoltinė elektrinė turi būti prijungta prie elektros tinklų pagal galiojančias prijungimo sąlygas ir (ar) kitus elektros tinklų operatoriaus išduotus ar su juo sudarytus dokumentus, kurių pagrindu elektrinė yra prijungta prie elektros tinklų.
31. Saulės šviesos energijos fotovoltinėje elektrinėje turi būti įrengta elektros tinklų operatoriaus vykdoma į elektros tinklus patiektos ir iš elektros tinklų suvartotos elektros energijos apskaita.
32. Saulės šviesos energijos fotovoltinėje elektrinėje pagamintai elektros energijai turi būti taikomas elektros energijos kiekio apskaitos būdas (angl. Net Metering), pagal kurį į elektros tinklus patiektas elektros energijos kiekis apskaitomas ir kaupiamas kilovatvalandėmis (kWh) bei teisės aktų nustatyta tvarka gali būti atgautas iš elektros tinklų.
33. Saulės šviesos energijos fotovoltinėje elektrinėje turi būti įrengta nuotolinė jos veikimo stebėsenos sistema, leidžianti stebėti ne mažiau kaip:
33.1. saulės šviesos energijos fotovoltinės elektrinės generuojamą galią;
33.2. pagamintos elektros energijos kiekį;
33.3. pagrindinių elektros energijos gamybos įrenginių veikimo būseną;
33.4. elektrinės veikimo sutrikimus ir gedimus.
34. Nuotolinėje saulės šviesos energijos fotovoltinės elektrinės veikimo stebėsenos sistemoje turi būti išsaugoti joje kaupiami istoriniai duomenys nuo saulės šviesos energijos fotovoltinės elektrinės eksploatavimo pradžios arba nuo šios sistemos įdiegimo dienos, jeigu ji įdiegta vėliau. Kartu su Nekilnojamuoju daiktu Perkančiajai organizacijai turi būti perduotos visos teisės ir prieigos, reikalingos naudotis šia sistema ir joje sukauptais istoriniais duomenimis. Prieigos turi būti perduotos tokiu būdu, kad po Nekilnojamojo daikto perdavimo Perkančiosios organizacijos galimybė naudotis sistema ir joje sukauptais istoriniais duomenimis nebūtų priklausoma nuo Pardavėjo.
35. Kandidatas iki pirkimo–pardavimo sutarties sudarymo savo sąskaita turi įsigyti ir pirkimo–pardavimo sutartimi Perkančiajai organizacijai perduoti visas teises, licencijas ir paslaugas, būtinas nuotolinei saulės šviesos energijos fotovoltinės elektrinės veikimo stebėsenos sistemai veikti ir ja naudotis visą numatomą saulės šviesos energijos fotovoltinės elektrinės eksploatavimo laikotarpį. Perkančiajai organizacijai už naudojimąsi šia sistema neturi atsirasti jokių papildomų mokėjimų.

VI SKYRIUS
SAULĖS ŠVIESOS ENERGIJOS FOTOVOLTINĖS ELEKTRINĖS GAMYBOS IR VEIKLOS REIKALAVIMAI

36. Saulės šviesos energijos fotovoltinės elektrinės metinis elektros energijos gamybos rodiklis turi būti ne mažesnis už šio priedo 1 lentelėje atitinkamiems saulės šviesos energijos fotovoltinės elektrinės eksploatavimo metams nustatytą minimalų elektros energijos gamybos rodiklį.

1 lentelė. Minimalūs elektros energijos gamybos rodikliai
	Nr.
	Saulės šviesos energijos fotovoltinės elektrinės eksploatavimo metai
	Minimalus elektros energijos gamybos rodiklis, kWh/kWp per metus

	1
	2
	3

	1.
	1
	1 050

	2.
	2
	1 039

	3.
	3
	1 029

	4.
	4
	1 019

	5.
	5
	1 008



37. Jeigu saulės šviesos energijos fotovoltinė elektrinė iki Kandidato pasiūlymo pateikimo dienos buvo eksploatuojama ne trumpiau kaip 12 mėnesių, jos faktinis elektros energijos gamybos rodiklis per paskutinius pasibaigusius 12 mėnesių turi būti ne mažesnis už šio priedo 1 lentelėje atitinkamiems elektrinės eksploatavimo metams nustatytą minimalų elektros energijos gamybos rodiklį.

VII SKYRIUS
GARANTINIAI REIKALAVIMAI

38. Saulės šviesos energijos fotovoltinei elektrinei ir jos įrangai turi būti taikomi ne trumpesni kaip šio priedo 2 lentelėje nustatyti minimalūs garantiniai terminai.

2 lentelė. Minimalūs garantiniai terminai
	Nr.
	Garantijos objektas
	Minimalus garantinis terminas

	1
	2
	3

	1.
	Fotovoltiniai moduliai – produkto garantija
	15 metų

	2.
	Fotovoltiniai moduliai – galios (efektyvumo) garantija
	20 metų

	3.
	Keitikliai
	5 metai

	4.
	Transformatoriai
	5 metai

	5.
	Fotovoltinių modulių montavimo konstrukcijos ir jų konstrukciniai elementai
	10 metų

	6.
	Saulės sekimo sistemos elementai (pavaros, valdymo įranga ir kiti elektromechaniniai įrenginiai), kai įrengta saulės sekimo sistema
	5 metai

	7.
	Statybos darbai ir statinio elementai
	Ne trumpesnis kaip teisės aktuose nustatytas garantinis terminas



39. Šio priedo 2 lentelėje nustatyti garantiniai terminai skaičiuojami nuo atitinkamos įrangos perdavimo, sumontavimo ar jos eksploatavimo pradžios dienos, o statybos darbams ir statinio elementams – nuo teisės aktuose nustatyto garantinio termino pradžios momento.
40. Jeigu šio priedo 2 lentelėje nurodytam garantijos objektui gamintojo, rangovo ar kito trečiojo asmens suteiktos garantijos terminas yra trumpesnis už šio priedo 2 lentelėje nustatytą minimalų garantinį terminą, likusiai laikotarpio daliai garantiją suteikia Pardavėjas.
41. Jeigu šio priedo 2 lentelėje nurodytam garantijos objektui gamintojo, rangovo ar kito trečiojo asmens garantija nėra suteikta, garantiją visam šio priedo 2 lentelėje nustatytam minimaliam garantiniam terminui suteikia Pardavėjas.
42. Gamintojo, rangovo ar kito trečiojo asmens suteikta garantija neatleidžia Pardavėjo nuo pareigos užtikrinti šiame priede nustatytų garantinių reikalavimų vykdymą.
43. Jeigu gamintojas, rangovas ar kitas garantiją suteikęs trečiasis asmuo atsisako vykdyti arba nevykdo garantinių įsipareigojimų, yra likviduotas, nemokus, nutraukęs veiklą arba dėl kitų priežasčių garantiniai įsipareigojimai negali būti įvykdyti, atitinkamus garantinius įsipareigojimus Perkančiajai organizacijai vykdo Pardavėjas.
44. Perkančiajai organizacijai turi būti perduotos visos Kandidato turimos ir perleidžiamos teisės pagal saulės šviesos energijos fotovoltinės elektrinės gamintojų, rangovų ir kitų trečiųjų asmenų suteiktas garantijas.
45. Gamintojo, rangovo ar kito trečiojo asmens suteiktos garantijos sąlygos negali riboti Perkančiosios organizacijos teisės į garantinį aptarnavimą vien dėl saulės šviesos energijos fotovoltinės elektrinės, jos įrangos ar Nekilnojamojo daikto nuosavybės teisės perleidimo Perkančiajai organizacijai.
46. Statybos darbams ir statinio elementams turi būti išlikę ne trumpesni kaip Lietuvos Respublikos teisės aktuose nustatyti garantiniai terminai, skaičiuojami nuo teisės aktuose nustatyto jų pradžios momento.
47. Jeigu nuosavybės teisės į Nekilnojamąjį daiktą perdavimo Perkančiajai organizacijai momentu dalis šio priedo 45 punkte nurodyto garantinio termino yra pasibaigusi, Perkančiajai organizacijai perduodamos teisės į likusią garantinio termino dalį, o šiame priede ir pirkimo–pardavimo sutartyje nustatytais atvejais garantinių įsipareigojimų vykdymą užtikrina Pardavėjas.

VIII SKYRIUS
REIKALAVIMAI NEKILNOJAMAJAM DAIKTUI NUOSAVYBĖS TEISĖS PERDAVIMO MOMENTU

48. Nuosavybės teisės perdavimo Perkančiajai organizacijai momentu Nekilnojamasis daiktas turi atitikti visus šiame priede nustatytus minimalius reikalavimus.
49. Nuosavybės teisės perdavimo momentu saulės šviesos energijos fotovoltinė elektrinė turi būti prijungta prie elektros tinklų, eksploatuojama ir gaminti elektros energiją.
50. Nuo Kandidato pasiūlymo pateikimo iki nuosavybės teisės perdavimo momento saulės šviesos energijos fotovoltinės elektrinės įrengtoji galia ir leistina generuoti galia negali būti sumažinta.
51. Nuosavybės teisės perdavimo momentu saulės šviesos energijos fotovoltinėje elektrinėje negali būti neveikiančių fotovoltinių modulių, keitiklių, transformatorių ar kitų elektros energijos gamybai ir perdavimui naudojamų įrenginių.
52. Nuosavybės teisės perdavimo momentu žemės sklype negali būti atliekų, nenaudojamų statybinių medžiagų, išmontuotos įrangos ar kitų su saulės šviesos energijos fotovoltinės elektrinės eksploatavimu nesusijusių daiktų.
53. Kartu su Nekilnojamuoju daiktu Perkančiajai organizacijai turi būti perduota visa Kandidato turima saulės šviesos energijos fotovoltinės elektrinės projektinė, techninė, eksploatacinė ir garantinė dokumentacija.
54. Perkančiajai organizacijai turi būti perduotos visos saulės šviesos energijos fotovoltinės elektrinės valdymui ir veikimo stebėsenai naudojamų sistemų administratoriaus prieigos, prisijungimo duomenys ir jose sukaupti istoriniai duomenys.
55. Kartu su Nekilnojamuoju daiktu Perkančiajai organizacijai turi būti perduotos Kandidato turimos ir perleidžiamos teisės pagal nuosavybės teisės perdavimo momentu galiojančias saulės šviesos energijos fotovoltinės elektrinės įrangos gamintojų, rangovų ir kitų asmenų suteiktas garantijas.
56. Nuosavybės teisės perdavimo momentu Nekilnojamajam daiktui negali būti įregistruota hipoteka, įkeitimas, turto areštas ar kiti suvaržymai, išskyrus Perkančiosios organizacijos iš anksto raštu suderintus suvaržymus.

IX SKYRIUS
BAIGIAMOSIOS NUOSTATOS

57. Šiame priede nustatyti reikalavimai yra minimalūs reikalavimai Kandidato siūlomam Nekilnojamajam daiktui.
58. Kandidato siūlomas Nekilnojamas daiktas turi atitikti šiame priede nustatytus reikalavimus iki nuosavybės teisės į Nekilnojamojo daikto perdavimo Perkančiajai organizacijai momento, jeigu konkrečiame šio priedo reikalavime nenustatyta kitaip.




Saulės šviesos energijos fotovoltinės elektrinės įsigijimo skelbiamų derybų būdu sąlygų ir vertinimo kriterijų aprašo
2 priedas

(paraiškos skelbiamoms deryboms dėl saulės šviesos energijos fotovoltinės elektrinės įsigijimo forma)

	
	
	

	
	(Kandidato pavadinimas)
	



Viešajai įstaigai „Vilniaus rajono saulės parkas“

PARAIŠKA
DĖL SAULĖS ŠVIESOS ENERGIJOS FOTOVOLTINĖS ELEKTRINĖS ĮSIGIJIMO

	
	
	

	
	(data)
	



I SKYRIUS
INFORMACIJA APIE KANDIDATĄ

1 lentelė. Informacija apie Kandidatą
	Kandidato arba ūkio subjektų grupės dalyvių pavadinimas (-ai), juridinio asmens kodas (-ai) (jeigu pasiūlymą teikia fizinis asmuo – vardas ir pavardė), adresas (-ai)
	

	Ūkio subjektų grupės dalyvis, atstovaujantis arba vadovaujantis ūkio subjektų grupei (pildoma, jei pasiūlymą teikia tiekėjų grupė)
	

	Asmens, įgalioto bendrauti su Perkančiąja organizacija, kontaktinė informacija (vardas, pavardė, telefono numeris)
	



II SKYRIUS
INFORMACIJA APIE SIŪLOMĄ ĮSIGYTI NEKILNOJAMĄJĮ DAIKTĄ

2 lentelė. Informacija apie siūlomą įsigyti nekilnojamąjį daiktą
	Adresas
	

	Nekilnojamojo turto registro unikalus numeris
	

	Siūlomos saulės šviesos energijos fotovoltinės elektrinės įrengtoji galia, kW
	

	Žemės sklypo unikalus numeris
	

	Siūlomo įsigyti nekilnojamojo daikto apžiūros sąlygos (laikas, kada galima apžiūrėti nekilnojamąjį daiktą, kontaktinio asmens vardas, pavardė, telefono numeris, elektroninio pašto adresas)
	

	Valstybinės energetikos reguliavimo tarybos leidimo gaminti elektros energiją išdavimo data
	

	Fotovoltinių modulių montavimo sistema[footnoteRef:4] (fiksuota arba su saulės sekimo sistema) [4:  Fiksuota fotovoltinių modulių montavimo sistema – sistema, kurioje fotovoltinių modulių padėtis elektrinės eksploatavimo metu automatiškai nekeičiama pagal Saulės padėtį; Saulės sekimo sistema – sistema, kurioje fotovoltinių modulių padėtis elektrinės eksploatavimo metu automatiškai keičiama siekiant sekti Saulės judėjimą ir (ar) optimizuoti modulių padėtį Saulės atžvilgiu (Saulės sekimo sistema apima vienos ašies, dviejų ar daugiau ašių sekimo sistemas).] 

	



III SKYRIUS
ATITIKTIS KOKYBINIAMS PARAMETRAMS[footnoteRef:5] [5:  Jeigu Kandidatas prie kriterijaus nepasirinko (nepažymėjo) nei vieno varianto, tuomet laikoma, kad Kandidatas pasirinko tą variantą, už kurį suteikiamas mažiausias balų skaičius. Jeigu Kandidatas prie kriterijaus pasirinko (pažymėjo) kelis variantus, tuomet laikoma, kad Kandidatas pasirinko tą variantą (iš tiekėjo pasirinktų (pažymėtų)), už kurį suteikiamas mažesnis balų skaičius.] 


2 kriterijus - Saulės šviesos energijos fotovoltinės elektrinės kasmetinio elektros energijos gamybos kiekio, tenkančio 1 kW elektrinės įrengtosios galios, viršijimas, palyginti su Sąlygų 1 priede atitinkamiems metams nustatytais minimaliais reikalavimais
|_| Ne mažiau kaip 10 kWh/kW per metus
|_| Ne mažiau kaip 20 kWh/kW per metus
|_| Ne mažiau kaip 30 kWh/kW per metus
|_| Ne mažiau kaip 40 kWh/kW per metus
|_| Ne mažiau kaip 50 kWh/kW per metus
|_| Ne mažiau kaip 60 kWh/kW per metus
|_| Ne mažiau kaip 70 kWh/kW per metus
|_| Ne mažiau kaip 80 kWh/kW per metus
|_| Ne mažiau kaip 90 kWh/kW per metus
|_| Ne mažiau kaip 100 kWh/kW per metus
|_| Ne mažiau kaip 110 kWh/kW per metus
|_| Ne mažiau kaip 120 kWh/kW per metus
|_| Ne mažiau kaip 130 kWh/kW per metus
|_| Ne mažiau kaip 140 kWh/kW per metus
|_| Ne mažiau kaip 150 kWh/kW per metus
|_| Ne mažiau kaip 160 kWh/kW per metus
|_| Ne mažiau kaip 170 kWh/kW per metus
|_| Ne mažiau kaip 180 kWh/kW per metus
|_| Ne mažiau kaip 190 kWh/kW per metus
|_| Ne mažiau kaip 200 kWh/kW per metus
|_| Ne mažiau kaip 210 kWh/kW per metus
|_| Ne mažiau kaip 220 kWh/kW per metus
|_| Ne mažiau kaip 230 kWh/kW per metus
|_| Ne mažiau kaip 240 kWh/kW per metus
|_| Ne mažiau kaip 250 kWh/kW per metus
|_| Ne mažiau kaip 260 kWh/kW per metus
|_| Ne mažiau kaip 270 kWh/kW per metus
|_| Ne mažiau kaip 280 kWh/kW per metus
|_| Ne mažiau kaip 290 kWh/kW per metus
|_| Ne mažiau kaip 300 kWh/kW per metus
|_| Ne mažiau kaip 310 kWh/kW per metus
|_| Ne mažiau kaip 320 kWh/kW per metus
|_| Ne mažiau kaip 330 kWh/kW per metus
|_| Ne mažiau kaip 340 kWh/kW per metus
|_| Ne mažiau kaip 350 kWh/kW per metus
|_| Ne mažiau kaip 360 kWh/kW per metus
|_| Ne mažiau kaip 370 kWh/kW per metus
|_| Ne mažiau kaip 380 kWh/kW per metus
|_| Ne mažiau kaip 390 kWh/kW per metus
|_| Ne mažiau kaip 400 kWh/kW per metus
(pasirinkti vieną variantą)

IV SKYRIUS
KAINA

3 lentelė. Siūlomo įsigyti objekto kaina
	Nr.
	Saulės šviesos energijos fotovoltinės elektrinės kaina (be žemės sklypo kainos), Eur su PVM
	Žemės sklypo kaina, Eur su PVM[footnoteRef:6] [6:  Žemės sklypo kaina (3 stulpelis) negali viršyti 10 proc. bendros objekto kainos (4 stulpelis). Pavyzdžiui, jeigu bendra objekto kaina (4 stulpelis) yra 1 000 Eur, žemės sklypo kaina (3 stulpelis) negali viršyti 100 Eur.] 

	Bendra objekto kaina, Eur su PVM
	Saulės šviesos energijos fotovoltinės elektrinės įrengtoji galia, kW
	Pasiūlymo kaina už 1 kW saulės šviesos energijos fotovoltinių elektrinių įrengtosios galios, Eur su PVM

	1
	2
	3
	4=2+3
	5
	6=4/5

	1.
	
	
	
	
	


Pastaba. Kaina turi būti nurodyta įskaitant visus taikomus mokesčius ir visas Kandidato išlaidas, susijusias su siūlomo įsigyti nekilnojamojo daikto pardavimu, pirkimo–pardavimo sutarties sudarymu ir notariniu patvirtinimu, nuosavybės teisių įregistravimu Nekilnojamojo turto registre bei nekilnojamojo daikto perdavimu Perkančiajai organizacijai.

V SKYRIUS
PRIDEDAMI DOKUMENTAI IR INFORMACIJA APIE KONFIDENCIALUMĄ

1 lentelė. Pridedami dokumentai
	Nr.
	Dokumentas
	Ar dokumente yra konfidencialios informacijos?
(Taip / Ne)
	Paaiškinimas, kokia konkreti informacija dokumente yra konfidenciali ir pagrindimas, kodėl ši informacija yra konfidenciali

	1
	2
	3
	4

	
	
	
	

	
	
	
	



V SKYRIUS
BAIGIAMOSIOS NUOSTATOS

Pasirašydamas šią paraišką, tvirtintu, kad:
1. esu susipažinęs su pirkimo dokumentais, įskaitant Saulės šviesos energijos fotovoltinės elektrinės įsigijimo skelbiamų derybų būdu sąlygų ir vertinimo kriterijų aprašu, taip pat su galiojančiais Lietuvos Respublikos įstatymais, poįstatyminiais teisės aktais, kurie reguliuoja nekilnojamo turto pirkimo-pardavimo tvarką bei gali turėti įtakos bet kokiems tarp Perkančiosios organizacijos ir Kandidato susiklostantiems santykiams, kylantiems iš šių derybų ir (ar) susijusiems su šiomis derybomis;
2. sutinku su pirkimo dokumentuose, įskaitant Saulės šviesos energijos fotovoltinės elektrinės įsigijimo skelbiamų derybų būdu sąlygų ir vertinimo kriterijų apraše, nustatytomis sąlygomis ir procedūromis,
3. paraiškoje pateikti duomenys ir informacija yra teisinga ir apima viską, ko reikia tinkamai sutarčiai įvykdyti;
4. pasiūlymas atitinka pirkimo dokumentuose nustatytus reikalavimus ir sąlygas;
5. sutinku leisti fotografuoti siūlomą įsigyti nekilnojamąjį daiktą ir aprašyti jo būklę.

	
	
	
	
	

	(Kandidato  arba jo įgalioto asmens pareigų pavadinimas)
	
	(parašas)
	
	(vardas ir pavardė)





Saulės šviesos energijos fotovoltinės elektrinės įsigijimo skelbiamų derybų būdu sąlygų ir vertinimo kriterijų aprašo
3 priedas

SAULĖS ŠVIESOS ENERGIJOS FOTOVOLTINĖS ELEKTRINĖS IR ŽEMĖS SKLYPO PIRKIMO–PARDAVIMO SUTARTIES PAGRINDINĖS SĄLYGOS
(dokumentas pateikiamas atskirame faile PDF formatu)


